
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea cererii de finanţare „Imbunatatirea eficientei energetice in sectorul rezidential prin reabilitarea termica a blocurilor de locuinte str. Martir Ioan Stanciu  nr. 2- Calea Martirilor 1989 nr. 31 , str. Stiintei nr 3-5” şi a cheltuielilor aferente 

Motivul emiterii proiectului de hotărâre

1. Descrierea situaţiei actuale

Municipiul Timișoara a depus cererea de finanțare cu titlul „Imbunatatirea eficientei energetice in sectorul rezidential prin reabilitarea termica a blocurilor de locuinte str. Martir Ioan Stanciu  nr. 2- Calea Martirilor 1989 nr. 31 , str. Stiintei nr 3-5”, SMIS 119305, în cadrul apelului POR/173/3/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari. 
2. Schimbări preconizate şi rezultate aşteptate
Obiectivul general al proiectului îl reprezinta cresterea eficientei energetice a doua corpuri de cladiri din Municipiul Timisoara, prin realizarea unor lucrari de interventie care determina diminuarea consumurilor energetice pentru încalzirea apartamentelor, în conditiile asigurarii si mentinerii climatului termic interior, prin limitarea pierderilor de caldura catre mediul exterior precum si ameliorarea aspectului urbanistic al localitatii.

Investitiile în eficienta energetica a blocurilor de locuinte vor contribui implicit la reducerea emisiilor de CO2 si la reducerea saraciei energetice în România prin reducerea costurilor cu încalzirea populatiei, contribuind la îmbunatatirea puterii de cumparare a tuturor

categoriilor, inclusiv a categoriilor sociale defavorizate.

Implementarea măsurilor de eficienţă energetică în blocurile de locuinţe va duce la atingerea următoarelor obiective specifice:
1. Îmbunatatirea conditiilor de confort termic interior pentru 84 apartamente care fac parte din cele 2 cladiri rezidentiale supuse reabilitarii.

2. Cresterea eficientei energetice în cladirile care fac obiectul proiectului prin scaderea consumului anual specific de energie cu 152.10 kWh/mp/an

3. Cresterea nivelului de protectie a mediului înconjurator prin scaderea emisiilor de gaze cu efect de sera cu 31.18 echivalent tone CO2
3. Alte informaţii 

Implementarea acestui proiect presupune reabilitarea termică a 2 clădiri rezidenţiale, respectiv a unui număr de 84 de apartamente; reducerea pierderilor de căldura și a consumurilor energetice în clădirile/apartamentele reabilitate și la reducerea emisiilor poluante generate de producerea, transportul și consumul de energie. 

4. Concluzii

În data de 26.10.2018, Agenția pentru Dezvoltare Regională Vest a demarat etapa precontractuala pentru cererea de finanțare intitulată „Imbunatatirea eficientei energetice in sectorul rezidential prin reabilitarea termica a blocurilor de locuinte str. Martir Ioan Stanciu  nr. 2- Calea Martirilor 1989 nr. 31 , str. Stiintei nr 3-5” in cadrul cadrul Programului Operaţional Regional 2014-2020,  Axa prioritară 3, „Sprijinirea tranziţiei către o economie cu emisii scăzute de carbon, Prioritatea de investiţii 3.1, Operaţiunea A-Clădiri rezidenţiale”.
Pentru semnarea contractului de finanțare în vederea implementării proiectului este necesară aprobarea tuturor cheltuielilor pe care Municipiul Timișoara trebuie să le asigure pentru implementarea componentelor din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale, respectiv recuperării de la asociatiile de proprietari a cheltuielilor care le revin (cheltuieli eligibile și neeligibile).

